PANDUAN UNTUK:
SURAT KUASA BERKEKALAN
KANDUNGAN BAHAGIAN A APA ITU AKTA KEUPAYAAN MENTAL DAN APA YANG PERLU SAYA KETAHUI? A1. Apa itu keupayaan mental? A2. Apa itu Akta Keupayaan Mental dan mengapa ia penting? A3. Apakah tugas Pejabat Penjaga Awam? BAHAGIAN B SURAT KUASA BERKEKALAN B1. Siapa yang boleh menjadi Penerima Kuasa saya? B2. Berapa ramai Penerima Kuasa yang boleh saya miliki? B3. Sekiranya saya mempunyai lebih daripada satu Penerima Kuasa, bagaimanakah mereka harus memutuskan perkara bagi pihak saya? B4. Apakah jenis keputusan yang boleh dibuat oleh Penerima Kuasa? B5. Sekatan B6. Keputusan yang dikecualikan BAHAGIAN C TIMBALAN PROFESIONAL DAN PENERIMA KUASA (PDD) C1. Apakah itu skim PDD? C2. Siapakah Timbalan Profesional? C3. Apakah perlindungan yang sedia ada? C4. Bagaimanakah Timbalan Profesional berdaftar boleh dilantik sebagai Penerima Kuasa dalam Surat Kuasa Berkekalan?? UNTUK LPA 01 PANDUAN 04 04 04 06 08 09 09 10 11 13 14 15 15 15 15 17
02 PANDUAN UNTUK LPA BAHAGIAN D APA YANG PERLU SAYA LAKUKAN JIKA SAYA MEMUTUSKAN UNTUK MEMBUAT SURAT KUASA BERKEKALAN (LPA) D1. Bagaimanakah saya membuat Surat Kuasa Berkekalan? D2. Berapa lama proses itu akan mengambil masa? D3. Perkara yang perlu dilakukan selepas LPA didaftarkan D4. Bolehkah seseorang menolak untuk menjadi Penerima Kuasa saya? D5. Bolehkah saya berubah fikiran setelah LPA saya didaftarkan? D6. Berapakah bayaran yang perlu dibayar untuk membuat LPA? BAHAGIAN E APAKAH LIMA PRINSIP BERKANUN DI BAWAH AKTA KEUPAYAAN MENTAL DAN BAGAIMANA SAYA MENERAPKANNYA? BAHAGIAN F SENARAI SEMAK UNTUK MENDAFTAR SURAT KUASA BERKEKALAN GLOSORI 18 18 20 20 21 21 21 22 28 29
UNTUK LPA 03 PANDUAN Buku ini memberikan gambaran keseluruhan mengenai Surat Kuasa Berkekalan dan apa yang perlu anda lakukan jika anda memutuskan untuk membuatnya. Senario dan contoh dalam panduan ini adalah untuk ilustrasi sahaja. Watak-watak dan situasi yang digunakan hanya rekaan semata-mata. Ia tidak boleh dianggap sebagai pengganti nasihat profesional dalam kes-kes yang berkaitan dan tidak boleh diambil sebagai keutamaan bagi keputusan yang perlu dibuat dalam situasi yang serupa. Ia juga tidak boleh dianggap sebagai rujukan dalam bagaimana mahkamah memutuskan sesuatu kes, kerana ia bergantung kepada fakta sebenar setiap kes yang dikemukakan di hadapan mahkamah, yang mungkin melibatkan fakta-fakta berkaitan yang tidak dipertimbangkan dalam contoh di atas. SEBELUM KITA MULAKAN
04 PANDUAN UNTUK LPA BAHAGIAN A APAKAH AKTA KEUPAYAAN MENTAL DAN APA YANG PERLU SAYA KETAHUI? A1. APA ITU KEUPAYAAN MENTAL? Keupayaan mental adalah kemampuan seseorang untuk membuat keputusan tertentu pada sesuatu waktu tertentu. Keupayaan mental dinilai berdasarkan keadaan kes masing-masing dan andaian tidak boleh dibuat berdasarkan penyakit yang seseorang itu hidapi. Tambahan pula, kurang keupayaan mental seseorang itu tidak boleh berdasarkan hanya pada umur, keadaan zahir seseorang, keadaan atau aspek tingkah laku. Seseorang itu mungkin berupaya untuk membuat keputusan pada sesuatu waktu tertentu, tetapi tidak pada waktu yang lain. Contohnya, seseorang itu boleh ke pasar dan membeli makanan, tetapi dia tidak boleh menguruskan wang yang banyak atau membuat keputusan dalam urusan pelaburan. Keupayaan mental boleh meningkat, merosot bahkan berubah-ubah dari masa ke masa. A2. APA ITU AKTA KEUPAYAAN MENTAL DAN MENGAPA IA PENTING? Akta Keupayaan Mental (Akta) membolehkan seseorang merancang lebih awal dan memberi mereka kuasa untuk membuat pilihan bagi masa depan mereka sebelum mereka hilang keupayaan mental. Ia juga menghuraikan tentang keperluan untuk membuat keputusan bagi mereka yang berusia 21 tahun ke atas apabila mereka kurang keupayaan mental untuk membuat keputusan bagi diri mereka sendiri. Akta ini juga: a. membolehkan seseorang itu membuat Surat Kuasa Berkekalan (LPA) untuk melantik seorang atau lebih Penerima Kuasa agar dapat membuat keputusan dan bertindak bagi pihak mereka sekiranya dan apabila mereka kurang keupayaan mental di masa hadapan;
UNTUK LPA 05 PANDUAN b. membolehkan mahkamah melantik seorang Timbalan untuk membuat keputusan dan bertindak bagi pihak seseorang yang kurang keupayaan mental jikalau keputusan perlu dibuat tetapi tidak terdapat timbalan untuk membuat keputusan itu; c. membenarkan ibu bapa yang mempunyai anak yang kurang upaya intelektual untuk memohon kepada mahkamah supaya mereka dilantik sebagai timbalan anak mereka serta melantik seorang lagi sebagai Pengganti Timbalan sekiranya ibu bapa tadi meninggal dunia atau hilang keupayaan mental mereka sendiri; d. memberi perlindungan perundangan kepada sesiapa yang menjaga dan merawat seseorang yang kurang keupayaan mental, mengikut syarat-syarat tertentu yang dikenakan, termasuk syarat yang menghendaki tindakan itu dilakukan demi kepentingan orang tersebut; e. memberi perlindungan kepada mereka yang kurang keupayaan mental; f. mempunyai lima prinsip berkanun yang mesti dipatuhi oleh sesiapa yang membuat keputusan atau mengambil tindakan untuk seseorang yang kurang keupayaan; dan g. mewujudkan seorang pegawai yang dipanggil Penjaga Awam yang fungsinya termasuk menyimpan daftar LPA dan daftar perintah mahkamah yang melantik Timbalan, penyelia Timbalan dan menangani dakwaan penyalahgunaan kuasa oleh Penerima Kuasa dan Timbalan. h. membolehkan ahli profesional berdaftar menyediakan perkhidmatan timbalan dan penerimaan kuasa dengan bayaran tertentu.
06 PANDUAN UNTUK LPA A3. APAKAH TUGAS PEJABAT PENJAGA AWAM? Penjaga Awam Penjaga Awam bertugas melindungi maruah dan kepentingan individu yang kurang keupayaan mental dan lemah. Penjaga Awam adalah ketua Pejabat Penjaga Awam (OPG). Fungsi Penjaga Awam Penjaga Awam menjalankan pelbagai fungsi dengan meringankan beban dan melindungi orang yang kurang keupayaan. Fungsi-fungsi ini termasuk: a. mengekalkan daftar untuk Surat Kuasa Berkekalan dan daftar perintah mahkamah yang melantik Timbalan; b. menyelia Timbalan; c. menerima laporan daripada Timbalan; dan d. menyiasat sebarang dakwaan pelanggaran pada mana-mana syarat dalam Akta Keupayaan Mental, termasuk aduan mengenai cara Penerima Kuasa dan Timbalan menggunakan kuasa mereka.
UNTUK LPA 07 PANDUAN Pejabat Penjaga Awam (OPG) OPG menyokong Penjaga Awam dalam menjalankan tugasnya. OPG adalah jabatan dalam Kementerian Pembangunan Sosial dan Keluarga. Peranan Lembaga Pelawat Lembaga Pelawat adalah dikehendaki: melawat orang-orang yang kurang keupayaan, Penerima Kuasa atau Timbalan, seperti yang diarahkan oleh Penjaga Awam atau mahkamah, dan memantau kesejahteraan mereka yang kurang keupayaan. Terdapat dua jenis pelawat: a. Pelawat Khas - yang merupakan pakar perubatan berdaftar atau orang yang mempunyai kepakaran yang berkaitan tentang kecacatan, atau gangguan dalam fungsi minda atau otak, dan b. Pelawat Am - yang tidak perlu berkelayakan dari segi perubatan.
08 PANDUAN UNTUK LPA BAHAGIAN B SURAT KUASA BERKEKALAN Surat Kuasa Berkekalan (LPA) adalah dokumen yang sah di sisi undang-undang yang membolehkan seorang yang berumur 21 tahun ke atas (Pemberi Kuasa), dan ada keupayaan mental, untuk melantik secara sukarela satu orang atau lebih (Penerima Kuasa), untuk membuat keputusan dan bertindak bagi pihaknya mengenai hal- hal kebajikan, harta benda & urusan penting atau kedua-duanya apabila dia tidak mempunyai kemampuan mental untuk membuat keputusan tersebut pada masa akan datang. Tidak seperti Surat Kuasa lain yang secara amnya tidak lagi berkuat kuasa apabila Pemberi Kuasa hilang keupayaan mentalnya, LPA berkuat kuasa apabila Pemberi Kuasa kehilangan keupayaan. LPA membolehkan individu merancang kemungkinan kejadian sedemikian. Kuasa yang diberikan di bawah LPA kepada Penerima Kuasa tidak akan berkuat kuasa sehingga Pemberi Kuasa kehilangan keupayaan mental. Terdapat dua borang LPA yang berbeza untuk menampung keperluan individu: 1. Borang LPA 1 akan digunakan jika anda ingin memberikan kuasa luas kepada Penerima Kuasa anda untuk membuat keputusan bagi pihak anda. 2. Borang LPA 2 akan digunakan jika anda mempunyai lebih banyak syarat untuk dimasukkan ke dalam LPA anda, misalnya, jika anda ingin memberikan kuasa khusus kepada Penerima Kuasa anda. Anda perlu bantuan peguam untuk membuat LPA ini. Anda boleh memberikan kuasa kepada Penerima Kuasa anda untuk membuat keputusan mengenai perkara-perkara yang berkaitan dengan: kebajikan diri anda; atau • harta & urusan anda; atau • kedua-dua kebajikan diri dan harta & urusan anda. Anda boleh mengisi Borang LPA 1 dengan sendiri tetapi anda harus merujuk dengan peguam jika anda tidak faham apa maknanya untuk memberikan kuasa yang luas kepada Penerima Kuasa anda atau jika anda tidak pasti bagaimana untuk mengisi borang itu.
UNTUK LPA 09 PANDUAN B1. SIAPAKAH YANG BOLEH MENJADI PENERIMA KUASA SAYA? Penerima Kuasa anda mestilah seseorang yang boleh dipercayai, amanah dan berkemampuan membuat keputusan untuk anda. a. Seorang Penerima Kuasa mestilah berumur sekurang-kurangnya 21 tahun. b. Seorang Penerima Kuasa yang dilantik untuk membuat keputusan mengenai kebajikan diri mesti merupakan seorang individu. c. Seorang Penerima Kuasa yang dilantik untuk membuat keputusan mengenai harta & urusan boleh terdiri daripada:
individu (tetapi dia tidak boleh diisytiharkan muflis), atau syarikat amanah berlesen seperti yang ditakrifkan dalam Akta Syarikat Amanah. Jika anda tidak mempunyai ahli keluarga terdekat yang sesuai untuk dilantik, anda boleh melantik seorang profesional berdaftar sebagai Penerima Kuasa Profesional anda. Lihat Bahagian C untuk maklumat lanjut. B2. BERAPA RAMAI PENERIMA KUASA YANG BOLEH SAYA MILIKI? Anda boleh melantik satu atau lebih Penerima Kuasa seperti yang dibenarkan dalam Borang LPA 1. Untuk melantik lebih daripada jumlah maksimum Penerima Kuasa yang dibenarkan dalam Borang LPA 1, sila gunakan Borang LPA 2. Walau bagaimanapun, anda dinasihatkan supaya tidak melantik terlalu banyak Penerima Kuasa kerana ia mungkin akan menyukarkan mereka semasa membuat persetujuan keputusan. Orang yang berurusan dengan Penerima Kuasa mungkin menjadi keliru dengan siapa yang harus mereka ikuti dan menerima keputusan itu. Anda harus memilih Penerima Kuasa yang sedia bekerjasama supaya perbezaan pendapat dapat diselesaikan secara damai, dan kebuntuan dapat dielakkan.
10 PANDUAN UNTUK LPA B3. JIKA SAYA MEMPUNYAI LEBIH DARI SATU PENERIMA KUASA, BAGAIMANA MEREKA HARUS MEMUTUSKAN PERKARA BAGI PIHAK SAYA? Sekiranya anda melantik lebih daripada satu Penerima Kuasa untuk membuat keputusan mengenai perkara yang sama, anda boleh melantik mereka untuk bertindak dengan cara-cara berikut: Bersama: Penerima Kuasa perlu bertindak secara bersama dan bersetuju dengan semua keputusan. Secara bersama dan berasingan: Penerima Kuasa boleh membuat keputusan secara bersama atau secara berasingan. Jika anda melantik lebih daripada satu Penerima Kuasa dan tidak menyatakan bagaimana mereka harus bertindak, kuasa undang-undang akan menganggap mereka sebagai bertindak secara bersama. Sesetengah keputusan mungkin melibatkan kebajikan diri dan harta & urusan. Sebagai contoh, keputusan sama ada Pemberi Kuasa harus tinggal di rumah jagaan atau memerlukan jururawat di rumah melibatkan kebajikan diri Pemberi Kuasa serta kebenaran untuk mengeluarkan dana beliau untuk membayar perkhidmatan ini. Jika Penerima Kuasa yang dilantik untuk membuat keputusan kebajikan diri juga merupakan Penerima Kuasa untuk membuat keputusan harta & urusan, maka orang yang sama boleh membuat keputusan-keputusan itu. Jika Penerima Kuasa adalah orang yang berbeza, mereka perlu bekerjasama untuk memastikan bahawa keputusan dibuat adalah demi kepentingan terbaik Pemberi Kuasa.
UNTUK LPA 11 PANDUAN B4. APAKAH JENIS KEPUTUSAN YANG BOLEH DIBUAT OLEH PENERIMA KUASA? Keputusan yang boleh dibuat oleh Penerima Kuasa anda bergantung kepada kuasa yang anda berikan kepadanya dalam LPA anda. Anda boleh memberi kuasa kepada Penerima Kuasa anda untuk membuat keputusan mengenai: a. kebajikan diri anda (termasuk urusan penjagaan kesihatan), atau b. harta & urusan anda (termasuk urusan kewangan), atau c. kedua-dua kebajikan diri dan harta & urusan anda. Kuasa yang diberikan oleh LPA akan dibatalkan jika LPA melantik lebih daripada seorang Penerima Kuasa untuk bertindak bersama dan kuasa pada salah seorang Penerima Kuasa itu dibatalkan. Walau bagaimanapun, kuasa yang diberikan oleh LPA tidak akan dibatalkan dan tetap menjadi sah sekiranya terdapat Pengganti Penerima Kuasa yang dilantik di bawah LPA atau terdapat satu atau lebih Penerima Kuasa yang masih hidup yang dilantik untuk bertindak secara bersama atau berasingan dalam sebarang perkara. Penerima Kuasa kebajikan diri Beberapa contoh keputusan yang boleh dibuat oleh Penerima Kuasa yang diberi kuasa dalam kebajikan diri termasuk: di mana Pemberi Kuasa harus tinggal; dengan siapa Pemberi Kuasa harus tinggal bersama; keputusan penjagaan harian (contohnya, apa yang harus dipakai dan dimakan); aktiviti sosial yang mana harus disertai; mengendalikan surat-menyurat peribadi Pemberi Kuasa; dan dengan siapa Pemberi Kuasa harus berhubungan. Pelantikan Penerima Kuasa kebajikan diri akan dibatalkan sekiranya: Pemberi atau Penerima Kuasa meninggal dunia; perkahwinan antara Pemberi dan Penerima Kuasa dibubarkan (perceraian) atau dibatalkan melainkan LPA secara khusus menyatakan sebaliknya; Penerima Kuasa secara rasmi menolak pelantikan sebagai Penerima; atau Penerima Kuasa kurang keupayaan mental.
12 PANDUAN UNTUK LPA Penerima Kuasa harta & urusan Beberapa contoh keputusan yang boleh dibuat oleh Penerima Kuasa harta & urusan termasuk: menguruskan harta benda Pemberi Kuasa - membeli, menjual, menyewa dan menggadai janji harta benda; membuka, menutup dan mengendalikan akaun bank Pemberi Kuasa; menerima dividen, pendapatan, faedah pewarisan atau pendapatan hadiah hak kewangan lain bagi pihak Pemberi Kuasa; menguruskan hal-hal cukai Pemberi Kuasa; membayar sewa, pembayaran balik gadai janji dan perbelanjaan isi rumah Pemberi Kuasa; membantu melaburkan wang Pemberi Kuasa; dan membeli kenderaan atau peralatan lain yang diperlukan oleh Pemberi Kuasa. Pelantikan Penerima Kuasa harta & urusan akan dibatalkan sekiranya: Pemberi Kuasa jatuh muflis atau meninggal dunia; Penerima Kuasa (individu) jatuh muflis atau meninggal dunia; Penerima Kuasa adalah syarikat amanah berlesen dan lesennya telah luput atau dibatalkan; Penerima Kuasa (syarikat amanah berlesen) dibubarkan, digulung, ditutup atau di bawah pengurusan kehakiman; perkahwinan antara Pemberi dan Penerima Kuasa dibubarkan (perceraian) atau dibatalkan melainkan LPA secara khusus menyatakan sebaliknya; Penerima Kuasa secara rasmi menolak pelantikan; atau Penerima Kuasa kurang keupayaan mental.
UNTUK LPA 13 PANDUAN B5. SEKATAN Sekatan umum Penerima Kuasa anda tidak boleh membuat keputusan bagi pihak anda jika dia tahu atau mempunyai alasan yang munasabah untuk mempercayai bahawa anda mempunyai kemampuan untuk membuat keputusan itu. Sekatan khusus Penerima Kuasa anda tidak boleh: a. bersetuju atau menolak dari menjalankan tugas atau meneruskan rawatan penjagaan kesihatan untuk anda (termasuk menjalankan ujian klinikal) melainkan anda secara khusus membenarkannya berbuat demikian dalam LPA anda; b. bersetuju atau menolak daripada membenarkan rawatan penjagaan hayat atau rawatan lain yang diperlukan untuk mencegah kemerosotan serius pada kesihatan anda; c. membuat sebarang pencalonan Tabung Simpanan Pekerja atau insurans atau membatalkan pencalonan tersebut untuk anda; d. memberikan hadiah kepada seseorang dari salah satu harta benda anda melainkan anda secara khusus membenarkannya berbuat demikian dalam LPA anda; dan e. bertindak untuk menahan anda melainkan: Penerima Kuasa percaya atau mempunyai alasan yang munasabah untuk mempercayai bahawa anda kurang keupayaan dan pengekangan diperlukan untuk mengelakkan anda daripada berdepan dengan bahaya, dan,
tindakan menahan adalah tindak balas yang berpatutan terhadap kemungkinan anda berdepan dengan bahaya dan keparahan bahaya tersebut. Menjadi Penerima Kuasa anda tidak secara automatik memberi hak kepadanya untuk melaksanakan wasiat anda.
14 PANDUAN UNTUK LPA B6. KEPUTUSAN YANG DIKECUALIKAN Terdapat keputusan tertentu yang tidak boleh dibuat oleh Penerima Kuasa anda bagi pihak anda mengikut undang-undang yang sedia ada. Keputusan tersebut adalah: a. memberi izin untuk berkahwin b. memberi izin untuk menyentuh secara seksual c. memberi izin untuk bercerai berdasarkan pemisahan selama tiga tahun d. memberi izin untuk membuat satu perintah pengambilan anak angkat e. menganuti atau meninggalkan agama f. menerima rawatan untuk perubahan jantina g. bersetuju atau membatalkan persetujuan rawatan untuk pemandulan h. bersetuju atau membatalkan persetujuan untuk menggugurkan kandungan i. mendaftar atau menarik balik bantahan untuk pemindahan organ daripada sesiapa yang meninggal dunia j. membuat atau membatalkan Arahan Perubatan Awal k. menyerah atau membatalkan penyerahan tubuh atau mana-mana bahagian tubuh
UNTUK LPA 15 PANDUAN BAHAGIAN C SKIM TIMBALAN PROFESIONAL DAN PENERIMA KUASA (PDD) C 1. APAKAH ITU SKIM TIMBALAN PROFESIONAL DAN PENERIMA KUASA (PDD)? Skim PDD membantu individu yang memiliki aset sederhana sehingga yang banyak, dan yang mungkin tidak mempunyai ahli keluarga atau rakan rapat yang sesuai untuk dijadikan wakil pembuat keputusan mereka. Individu-individu boleh melantik seorang Timbalan Profesional sebagai Penerima Kuasa melalui LPA, atau sebagai Timbalan melalui perintah mahkamah. C 2. SIAPAKAH TIMBALAN PROFESIONAL (PD)? PD terdiri daripada pakar-pakar dari kumpulan profesional terpilih (iaitu peguam, doktor, akauntan, profesional kesihatan bersekutu, jururawat dan pekerja sosial). Pakar-pakar ini mesti memenuhi kriteria kelayakan dan lulus kursus pensijilan sebelum mereka boleh mendaftar dengan OPG untuk menjadi Timbalan Profesional. C 3. APAKAH PERLINDUNGAN YANG SEDIA ADA? PD bertindak demi kepentingan terbaik orang yang telah kehilangan keupayaan mental. Langkah-langkah untuk memastikan keberkesanan ini termasuk: PD didaftarkan dengan badan profesional perundangan masing-masing, di mana mereka perlu memenuhi dan mengekalkan tahap disiplin dan profesionalisme yang tinggi. PD juga mesti memenuhi satu set kriteria kelayakan yang ketat untuk didaftarkan dengan OPG. PD dikehendaki memberikan laporan tahunan kepada OPG, yang menyenaraikan tindakan-tindakan yang diambil oleh PD yang bertindak bagi pihak "P" apabila dia telah hilang keupayaan mental.
16 PANDUAN UNTUK LPA KI S AH J ACK Jack adalah seorang lelaki berusia 60 tahun yang baru-baru ini menyedari bahawa dia semakin menjadi pelupa. Dia bimbang yang dia sedang mengalami penyakit dementia awal, dan tidak akan dapat menjaga dirinya pada masa akan datang. Dia tidak mempunyai keluarga terdekat atau kawan rapat yang boleh dipercayai, yang boleh dilantiknya untuk membuat keputusan dan bertindak bagi pihaknya, termasuk menguruskan wangnya untuk membayar rawatan masa depannya. Suatu pagi, dia terdengar beberapa orang warga emas di kelas Taichi bercakap tentang bagaimana mereka telah membuat Surat Kuasa Berkekalan mereka (LPAs) dan mendapat tahu tentang skim Timbalan Profesional Dan Penerima Kuasa (PDD) yang baru. Dia mendapati skim PDD ini sangat berguna bagi warga emas seperti beliau dan memutuskan untuk melantik seorang profesional berdaftar di bawah skim itu sebagai Penerima Kuasa dalam LPA nya. Sekiranya dia kehilangan keupayaan mentalnya suatu hari nanti, dia kini tahu ada seorang profesional yang boleh dipercayai yang akan tampil ke hadapan untuk membantunya. Tidak semua orang akan kehilangan keupayaan mental mereka, tetapi tiada siapa yang tahu jika atau bila mereka boleh hilang keupayaan mental. Membuat perancangan awal untuk menghadapi senario ini adalah penting, lebih-lebih lagi bagi mereka yang mempunyai aset yang sederhana sehingga banyak tetapi tidak mempunyai keluarga terdekat atau kawan rapat yang boleh mereka lantik untuk membuat keputusan dan bertindak bagi pihak mereka. Skim PDD diperkenalkan untuk menangani keperluan ini.
UNTUK LPA 17 PANDUAN C 4. BAGAIMANAKAH TIMBALAN PROFESIONAL BERDAFTAR BOLEH DILANTIK SEBAGAI PENERIMA KUASA? 01 Laman Web OPG Lawati laman web OPG kami dan lihat senarai dan maklumat mengenai Timbalan Profesional LAMAN WEB PILIHAN 02 Pilihan Pilih daripada senarai nama Timbalan Profesional yang sesuai dengan pilihan anda 03 Hubungi & Perjanjian Hubungi Timbalan Profesional untuk mendapatkan lebih banyak maklumat, dan membuat perjanjian mengenai apa yang anda mahu dia lakukan sebagai Penerima Kuasa HUBUNGI YURAN 04 Perjanjian Yuran Anda (Pemberi Kuasa) dan Timbalan Profesional akan bersetuju secara bersama mengenai yuran yang akan dikenakan untuk perkhidmatan tersebut 05 Dokumen Perundangan Memohon LPA dengan Timbalan Profesional yang bertindak sebagai Penerima Kuasa MEMOHON UNTUK LPA
18 PANDUAN UNTUK LPA BAHAGIAN D APAKAH YANG PERLU SAYA LAKUKAN JIKA SAYA MEMUTUSKAN UNTUK MEMBUAT SURAT KUASA BERKEKALAN (LPA)? D1. BAGAIMANAKAH SAYA MELAKSANAKAN SURAT KUASA BERKEKALAN SAYA? Langkah 1 Penerima Kuasa Pilih Penerima Kuasa anda dengan bijak - Berumur 21 tahun ke atas - Seseorang yang anda boleh percayai untuk membuat keputusan bagi pihak anda dan demi kepentingan terbaik anda Pilih jenis kuasa yang hendak diberikan kepada Penerima Kuasa anda - Kebajikan diri, - Harta & urusan, atau - Kedua-duanya Jika anda mempunyai lebih daripada satu Penerima Kuasa, tentukan bagaimana mereka akan bertindak: - Bersama: Penerima Kuasa perlu bertindak bersama dan bersetuju dengan semua keputusan. - Secara bersama dan berasingan: Penerima Kuasa boleh membuat keputusan secara bersama atau secara berasingan. Lawati OPG Online (OPGO) di eservice.msf.gov.sg, log masuk dengan Singpass anda dan isi Borang LPA 1 dalam talian. Draf LPA akan disalurkan kepada Penerima Kuasa dan Pengganti Penerima Kuasa anda (jika ada) untuk mereka menerima pelantikan mereka. Langkah 2 Pengeluaran sijil Berjumpa dengan pengeluar sijil LPA (CI) CI bertindak sebagai pelindung bagi memastikan bahawa Pemberi Kuasa memahami tujuan surat cara dan skop kuasa yang diberikan di bawahnya, tiada penipuan atau tekanan tidak wajar yang digunakan untuk mendorong Pemberi Kuasa untuk membuat LPA, dan tiada perkara lain yang dapat menghalang LPA daripada dibuat. Selepas menghantar LPA anda kepada Penerima Kuasa anda untuk mereka menerima pelantikan, anda boleh mencari Pengeluar Sijil di OPGO. Lawati CI secara peribadi untuk mendapatkan pensijilan LPA anda setelah semua Penerima Kuasa dan Pengganti Penerima Kuasa anda telah menerima pelantikan mereka. Pemberi Kuasa dan CI menandatangani LPA secara digital menggunakan Identiti Digital Nasional mereka. Terdapat juga organisasi tidak berasaskan keuntungan yang menawarkan perkhidmatan pengeluaran sijil pada kadar berpatutan yang boleh didapati di laman web OPG di
UNTUK LPA 19 PANDUAN Langkah 3 Hantar LPA anda CI menyerahkan LPA ke OPG untuk pendaftaran melalui OPGO. OPG akan menyemak permohonan LPA anda dan memprosesnya untuk pendaftaran, status akan dikemas kini melalui pemberitahuan SMS/e-mel dan pada papan pemuka OPGO anda. Kami akan mendaftarkan LPA pada akhir tempoh menunggu 3 minggu yang diwajibkan jika tiada bantahan sah yang diterima pada Tarikh Ditentukan seperti yang dinyatakan dalam notis penerimaan. Anda dan Penerima Kuasa anda boleh melihat LPA berdaftar anda dalam OPGO di opg-eservice.msf.gov.sg. Penerima Kuasa anda boleh menggunakan LPA berdaftar anda dalam OPGO untuk membuat urusan bagi pihak anda sekiranya anda hilang keupayaan mental. Sebelum berbuat demikian, Penerima Kuasa mesti mengisytiharkan bahawa Pemberi Kuasa telah disahkan oleh pakar perubatan yang dia kurang keupayaan mental untuk membuat keputusan sendiri, dan bahawa dia akan tertakluk kepada penalti yang diperuntukkan oleh Akta disebabkan membuat pernyataan palsu dalam akuan berkanun. Sila ambil perhatian bahawa: anda mesti berumur sekurang-kurangnya 21 tahun dan mempunyai keupayaan mental untuk membuat LPA yang sah, dan anda tidak boleh jatuh muflis jika anda melantik seorang Penerima Kuasa untuk membuat keputusan mengenai harta & urusan jenayah bagi seseorang yang memohon untuk Ia adalah satu kesalahan mendaftarkan LPA dengan sengaja membuat kenyataan palsu mengenai perkara penting. Individu yang disabitkan dengan kesalahan ini boleh didenda sehingga $10,000 atau dipenjara sehingga dua tahun.
20 PANDUAN UNTUK LPA D2. BERAPA LAMA PROSES INI AKAN MENGAMBIL MASA? Ia mengambil masa kira-kira 8 hari bekerja, tidak termasuk tempoh menunggu mandatori 3 minggu, untuk LPA didaftarkan. Kami akan mendaftarkan LPA pada akhir tempoh menunggu 3 minggu yang diwajibkan jika tiada bantahan sah yang diterima pada Tarikh Ditentukan seperti yang dinyatakan dalam notis penerimaan. D3. PERKARA YANG PERLU DILAKUKAN SELEPAS LPA DIDAFTARKAN LPA anda adalah dokumen penting yang perlu digunakan oleh Penerima Kuasa anda jika anda hilang keupayaan mental dan mereka perlu membuat keputusan untuk anda. Selepas LPA anda didaftarkan, anda dan Penerima Kuasa anda boleh mendapatkan LPA berdaftar itu melalui OPGO. Anda perlu memaklumkan kepada orang ramai dan institusi dimana Penerima Kuasa anda perlu berurusan dengan, jika anda kehilangan keupayaan, bahawa anda telah membuat LPA. Ini termasuk: doktor anda dan penjaga kesihatan yang lain, dan bank anda, Lembaga Tabung Simpanan Pekerja dan institusi lain yang anda mempunyai akaun (seperti Central Depository Pte Ltd, syarikat insurans, broker saham). Setiap agensi pihak ketiga yang berbeza akan mempunyai syarat yang berbeza. Anda harus bertanya dengan mereka mengenai syarat yang perlu dipatuhi oleh Penerima Kuasa anda apabila menggunakan LPA berdaftar anda sekiranya anda hilang keupayaan mental.
UNTUK LPA 21 PANDUAN D4. BOLEHKAH SESEORANG MENOLAK UNTUK MENJADI PENERIMA KUASA SAYA?? Seorang Penerima Kuasa boleh menolak pelantikannya dalam LPA anda di OPGO dan anda akan diberitahu melalui SMS. Anda perlu menggubal semula LPA anda dan melantik Penerima Kuasa yang baru. D5. BOLEHKAH SAYA MENGUBAH FIKIRAN SELEPAS LPA SAYA DIDAFTARKAN? a. Anda boleh membatalkan (menamatkan) LPA anda pada bila-bila masa selagi anda mempunyai keupayaan mental untuk berbuat demikian. b. Anda mesti memaklumkan Penerima Kuasa mengenai pembatalan tersebut untuk mengelakkan Penerima Kuasa anda daripada menggunakan LPA itu sekiranya anda hilang keupayaan mental. c. Anda mesti memaklumkan kepada Penjaga Awam mengenai pembatalan LPA itu. Bayaran pembatalan akan dikenakan. Sila rujuk laman web OPG untuk maklumat lanjut tentang cara membatalkan LPA. D6. APAKAH YURAN YANG PERLU DIBAYAR UNTUK MEMBUAT LPA? Bayaran untuk membuat LPA termasuk: a. Bayaran profesional yang perlu dibayar kepada pengeluar sijil untuk mengesahkan LPA. Bayaran yang dikenakan adalah berbeza-beza mengikut pengeluar sijil. b. Satu bayaran permohonan perlu dibayar kepada OPG untuk mendaftar LPA anda. Sila rujuk jadual bayaran di msf.gov.sg/opg. c. Sekiranya melantik Timbalan Profesional sebagai Penerima Kuasa anda, anda perlu membayar yuran untuk perkhidmatannya berdasarkan satu persetujuan bersama.
22 PANDUAN UNTUK LPA BAHAGIAN E APAKAH LIMA PRINSIP BERKANUN DI BAWAH AKTA KEUPAYAAN MENTAL DAN BAGAIMANA SAYA MENGGUNAKANNYA? Prinsip-prinsip berkanun membantu individu melibatkan diri dalam proses membuat keputusan sejauh mana yang mungkin, dan melindunginya apabila dia tidak mempunyai keupayaan untuk berbuat demikian. Apabila membuat keputusan atau bertindak bagi pihak seseorang yang kurang keupayaan mental, prinsip-prinsip ini harus dibaca bersama dengan peruntukan dalam Akta Keupayaan Mental untuk memastikan agar tindakan atau keputusan yang wajar dapat diambil dalam setiap kes. 5 PRINSIP BERKANUN DI BAWAH AKTA KEUPAYAAN MENTAL Prinsip 1: Anggapan mengenai keupayaan Prinsip 2: Memberi segala bantuan seberapa yang boleh Prinsip 3: Keputusan kurang bijak Prinsip 4: Kepentingan yang terbaik Prinsip 5: Kurang sekatan
UNTUK LPA 23 PANDUAN Prinsip 1: Anggapan mengenai keupayaan Seseorang itu mesti dianggap berkeupayaan untuk membuat sesuatu keputusan bagi dirinya sendiri kecuali ada bukti bahawa beliau kurang keupayaan untuk membuat keputusan tersebut sewaktu ianya perlu dibuat. Penilaian tentang kurang keupayaan seseorang itu tidak boleh dibuat berdasarkan rupa, usia, keadaan atau tingkah laku orang itu semata-mata. Oleh itu, mereka harus dibenarkan membuat keputusan mereka sendiri selagi mana yang mereka boleh. KISAH SHANTI Shanti Sandu ialah seorang janda berusia 66 tahun yang tinggal sendirian di sebuah apartmen tanpa lif. Anak-anak beliau terkorban dalam kemalangan lalu lintas kira-kira enam bulan lalu. Dulu, Shanti pernah bercampur dengan masyarakat melalui kegiatan-kegiatan setempat dan menjadi sukarelawan dalam kegiatan-kegiatan Jawatankuasa Penduduk. Sejak kemalangan itu, Shanti terus memencilkan diri. Jawatankuasa blok Shanti akan menganjurkan ceramah kesihatan dan kegiatan pemeriksaan kesihatan secara percuma. Pihak jawatankuasa sedang mempertimbangkan untuk tidak melibatkan Shanti kerana mereka rasa beliau tidak berkeupayaan untuk memberi sumbangan dalam kegiatan-kegiatan yang dianjurkan itu. Pihak jawatankuasa penganjur tidak sepatutnya membuat andaian bahawa Shanti kurang keupayaan mental hanya kerana dia tinggal bersendirian dan tidak bercakap dengan sesiapa. Seseorang itu dianggap berkeupayaan kecuali jika terbukti sebaliknya. Jawatankuasa penganjur harus menimbangkan untuk menjemput Shanti. Jika dia mahu terlibat sama atau tidak adalah pilihannya. Prinsip 2: Memberi segala bantuan seberapa yang boleh Penjaga, ahli keluarga, Penerima Kuasa, Timbalan dan golongan profesional yang menjaga atau merawat seseorang yang mungkin mempunyai kesukaran dalam membuat sesuatu keputusan perlu mengambil semua langkah yang boleh untuk membantunya membuat keputusannya sendiri. Apabila membantunya membuat keputusan, mereka tidak boleh mendesak atau memberi tekanan pada orang yang dibantu itu. Jenis sokongan yang patut diterimanya bergantung pada jenis keputusan yang perlu dibuat dan juga keadaannya.
24 PANDUAN UNTUK LPA Individu tersebut tidak harus membuat keputusan bagi pihak seseorang itu hanya kerana orang itu mempunyai kesukaran berkomunikasi. Sebaliknya, individu itu harus memberi sokongan, contohnya dengan menyediakan maklumat dalam bentuk yang mudah difahami seperti menggunakan gambar-gambar dan huruf- huruf besar dan berkomunikasi dengan cara berbeza seperti bahasa isyarat, Braille dan sebagainya. KISAH TIM Beberapa pegawai polis terjumpa seorang lelaki pertengahan umur, Tim, yang tinggal di bawah jejambat Lebuh Raya Rentas Pulau (PIE). Keadaannya sangat kotor dan terdapat luka besar di kakinya, seperti sudah terkena jangkitan. Mereka membawanya ke hospital. Kakitangan hospital bertanyakan butir-butir peribadi dan saudara-maranya yang mereka boleh hubungi. Pertanyaan ini diajukan dengan menggunakan pelbagai bahasa, untuk membantunya berkomunikasi. Tim terus membisu dan enggan bekerjasama dengan doktor yang mahu memeriksa kecederaannya. Doktor memberitahu jika lukanya tidak dirawat, Tim mungkin akan kehilangan kakinya sambil membuat pergerakan memotong pada kakinya agar dia faham tentang keadaan dirinya. Selepas itu Tim mula memberi perhatian dan mula tunjuk ke arah mulut dan kedua telinganya sambil menggelengkan kepalanya. Seorang jururawat menyedari Tim mungkin pekak serta bisu. Jadi dia memberikannya kertas dan pen, dan memanggil seseorang yang tahu bahasa isyarat. Dia bertenang dan mulai berkomunikasi dengan kakitangan hospital secara bertulis. Tim mungkin tidak dapat berkomunikasi secara lisan, tetapi itu tidak bermakna beliau tidak dapat membuat keputusan tentang rawatan ke atasnya. Pasukan perubatan tersebut melakukan tindakan yang tepat kerana mereka memberikan segala bantuan praktikal dahulu supaya beliau boleh membuat dan menyampaikan keputusannya. Dalam keadaan kecemasan, contohnya, terdapat kecederaan serius akibat kemalangan, adalah tidak sesuai untuk mengambil terlalu banyak langkah bagi membantu seseorang itu untuk membuat keputusannya sendiri. Apa yang boleh dilakukan adalah untuk memaklumkan kepadanya tentang apa yang sedang berlaku dan mengapa prosedur-prosedur ini dilakukan.
UNTUK LPA 25 PANDUAN Prinsip 3: Keputusan kurang bijak Seseorang itu bebas untuk membuat keputusannya sendiri walaupun suatu keputusan itu kurang bijak pada pandangan orang lain. Ini memberi seseorang itu hak untuk membuat pilihannya sendiri. Hanya kerana sesuatu keputusan itu kurang bijak tidak bermakna orang tersebut telah hilang keupayaan mental. Namun, terdapat perbezaan antara seseorang yang membuat keputusan kurang bijak (yang mungkin dilakukan ketika dia membuat keputusan) daripada membuat keputusan apabila dia kurang keupayaan untuk memahami, mengingati atau menggunakan maklumat yang perlu agar membuat keputusan tersebut. Jika seseorang itu membuat beberapa keputusan yang pelik berbanding dengan tingkah lakunya yang biasa atau membuat keputusan-keputusan yang menjadikan dia mudah untuk diperalatkan atau yang mendatangkan mudarat, maka pemeriksaan lanjut ke atas keupayaannya harus dijalankan. KISAH AH HUAT Ah Huat berusia 73 tahun. Beliau seorang duda dan tinggal bersendirian. Minggu lepas, seorang pemasang tingkap bernama Paul melawat Ah Huat di rumahnya. Paul meyakinkan Ah Huat untuk menukar tingkap di bilik mandinya kerana ia berkarat. Keesokan harinya, Paul kembali dan menasihati Ah Huat untuk menukar tingkap- tingkap di bilik tidurnya. Paul mengenakan bayaran sebanyak $500 kepada Ah Huat. Ah Seng, anak lelaki Ah Huat, berasa bimbang dengan ayahnya. Ah Huat biasanya berhati-hati dengan wangnya kerana dia sudah bersara. Paul kembali untuk kali ketiga dan Ah Huat bersetuju untuk menukar semua tingkap di flatnya untuk $1500. Ah Seng, yang memeriksa semua tingkap sebelumnya, menyedari bahawa tingkap-tingkap masih dalam keadaan baik dan tidak perlu ditukar. Beliau percaya bahawa Paul telah mengambil kesempatan keatas bapanya dan tertanya-tanya sama ada Ah Huat mampu membuat keputusan pembelian yang serupa. Ah Huat menjelaskan bahawa dia ingin kesemua tingkap digantikan serentak kerana dia menerima tawaran yang lebih baik. Dia percaya dalam tempoh setahun dua lagi kesemua tingkap perlu ditukar. Ah Seng tidak sepatutnya beranggap bapanya, Ah Huat, kurang keupayaan mental hanya kerana dia berusia 73 tahun dan ingin menukar semua tingkap di flatnya. Jika bentuk tingkah laku Ah Huat yang biasa bertukar secara menerus dan menimbulkan kebimbangan, barulah Ah Seng perlu mempertimbangkan agar keupayaan mentalnya diperiksa oleh doktor.
26 PANDUAN UNTUK LPA Prinsip 4: Kepentingan terbaik Setiap tindakan atau keputusan yang dibuat bagi pihak orang yang kurang keupayaan itu mestilah dilakukan demi kepentingannya. Sama ada keputusan yang dibuat adalah yang terbaik untuk seseorang itu, semuanya bergantung pada keadaan kes tersebut. KISAH RON Kevin Khoo dan isterinya, Sally Lee, mempunyai tiga orang anak. Ron, anak sulung mereka yang berusia 23 tahun, mengalami kekurangan upaya intelek dan bekerja di sebuah bengkel tertutup yang dikendalikan oleh sebuah badan kebajikan. Badan kebajikan berkenaan juga mempunyai program yang menawarkan tempat tinggal sementara untuk orang seperti Ron belajar kemahiran hidup asas untuk kehidupan yang lebih berdikari. Dengan sedikit sokongan, mereka juga diajar bagaimana untuk menggunakan pengangkutan awam. Kemahiran-kemahiran hidup sebegini membantu mereka menjadi lebih sesuai untuk pekerjaan secara terbuka. Terdapat tempat kosong di dalam program tumpangan tersebut dan para pekerja sosial daripada badan kebajikan itu menyarankan agar Ron menerima tawaran itu. Kevin dan Sally sedar yang Ron ingin menjadi lebih berdikari. Tetapi, mereka bimbang sekiranya Ron menerima tawaran itu, mereka tidak akan dapat menjaganya dan kurang masa untuk dihabiskan bersama. Jika Ron mempunyai keupayaan mental untuk membuat keputusan tentang program kediaman itu, maka Kevin dan Sally tidak sepatutnya membuat keputusan untuknya. Jika Ron tidak mempunyai kemampuan untuk membuat keputusan ini, Kevin dan Sally harus ingat bahawa mereka perlu membuat keputusan demi kepentingan Ron dan bukan kepentingan mereka sendiri.
BERHENTI! UNTUK LPA 27 PANDUAN Prinsip 5: Kurang sekatan Apabila bertindak atau membuat keputusan bagi pihak orang yang kurang keupayaan, tindakan atau keputusan yang diambil haruslah sesuatu yang kurang membataskan hak dan kebebasan orang itu untuk bertindak. Pilihan untuk kurang bersikap menyekat ini sering merupakan pilihan yang terbaik demi kepentingan orang tersebut. Kadangkala, ia termasuk pilihan untuk tidak melakukan apa-apa tindakan atau keputusan. Segala tindakan yang diambil atau keputusan yang dibuat, atau keputusan untuk tidak mengambil apa-apa tindakan, hendaklah dilakukan demi kepentingan orang tersebut. KISAH AH MEI Ah Mei tinggal bersama ibunya, Puan Kwong Siew Moi, 80 tahun, yang menghidap dementia (satu penyakit yang menjejas daya ingatan, pemikiran, tingkah laku dan emosi secara bertahap-tahap). Apabila Ah Mei keluar bekerja, beliau mengunci ibunya di dalam bilik untuk mengelak ibunya dari tercedera atau berjalan-jalan tanpa tujuan. Beliau menyiapkan makan minum untuk ibunya dan diletakkan di dalam bilik. Puan Kwong memakai lampin untuk orang dewasa. Setiap petang, apabila Ah Mei pulang ke rumah, beliau akan memandikan dan memberikan ibunya makan. Walaupun Ah Mei bertindak sebagai anak yang patuh dan prihatin akan keselamatan ibunya, namun cara penjagaan sebegini tidak mengikut prinsip pilihan kurang sekatan. Beliau harus mengaturkan bentuk penjagaan lain yang lebih sesuai, umpamanya, menempatkan Puan Kwong di pusat dementia jagaan siang. Jika terdapat lebih dari satu pilihan, maka semua pilihan-pilihan itu mesti dipertimbangkan dan keputusan yang diambil haruslah ditentukan bersandarkan kedua-dua prinsip iaitu prinsip demi kepentingan diri dan prinsip pilihan kurang sekatan.
28 PANDUAN UNTUK LPA BAHAGIAN F SENARAI SEMAK UNTUK MENDAFTAR SURAT KUASA BERKEKALAN Bilangan Tindakan 1 Log masuk ke OPGO menggunakan Singpass dan klik 'Memohon LPA' 2 Isikan maklumat Penerima Kuasa dan Pengganti Penerima Kuasa (jika ada) dan kuasa yang diberikan. 3 Penerima Kuasa dan Pengganti Penerima Kuasa (jika ada) log masuk ke OPGO menggunakan Singpass untuk menerima pelantikan. 4 Berjumpa dengan Pengeluar Sijil (CI) untuk mengesahkan Borang LPA selepas semua Penerima Kuasa dan Pengganti Penerima Kuasa (jika ada) telah menerima pelantikan. 5 Pemberi Kuasa dan CI menandatangani LPA secara digital. CI menghantar LPA untuk pendaftaran di OPG melalui OPGO dengan segera. 6 Membuat pembayaran pendaftaran dengan e-bayaran melalui OPGO jika diperlukan. Selesai?
UNTUK LPA 29 PANDUAN GLOSORI Tindakan yang berkaitan dengan penjagaan atau rawatan Ini adalah tugas yang dijalankan oleh penjaga (dibayar atau tidak dibayar), kakitangan kesihatan dan ahli keluarga yang terlibat dalam penjagaan peribadi, penjagaan kesihatan atau rawatan perubatan untuk seseorang yang tidak mempunyai keupayaan untuk menyetujui tindakan ini. Kepentingan terbaik Para pembuat keputusan berkewajipan untuk mempertimbangkan banyak faktor yang memberi tumpuan kepada apa yang terbaik untuk orang kurang keupayaan sebelum membuat sesuatu keputusan bagi pihaknya. Untuk maklumat lanjut, rujuk Bab 6 di dalam Kod Amalan. Tata Amalan Tata Amalan ini menyokong Akta Keupayaan Mental (Akta) dan memberikan penjelasan lanjut mengenai bagaimana Akta ini boleh diguna pakai. Pembuat keputusan Pembuat keputusan adalah individu atau orang yang membuat keputusan bagi pihak orang yang kurang keupayaan. Mereka termasuk penjaga, jururawat, doktor, Penerima Kuasa Surat Kuasa Berkekalan dan Timbalan yang dilantik oleh mahkamah. Timbalan Seorang Timbalan dilantik oleh mahkamah untuk membuat keputusan tertentu bagi pihak seseorang yang kurang keupayaan mental apabila orang itu tidak membuat LPA dan tidak mempunyai Penerima Kuasa untuk membuat keputusan bagi pihaknya. Seorang Timbalan boleh terdiri daripada individu atau syarikat amanah berlesen di bawah Akta Syarikat Amanah (Cap. 336), seperti yang ditetapkan oleh Peraturan Keupayaan Mental. Pemberi Kuasa Orang yang berumur sekurang-kurangnya 21 tahun, dan yang membuat LPA dengan melantik Penerima Kuasa untuk menjaga kebajikan dan/atau harta & urusan peribadi sekiranya dia kehilangan keupayaan mental suatu hari nanti.
30 PANDUAN UNTUK LPA Penerima Kuasa Penerima Kuasa, berumur sekurang-kurangnya 21 tahun, yang dilantik oleh Pemberi Kuasa untuk membuat keputusan dan bertindak bagi pihak mereka mengenai kebajikan diri dan/atau harta & urusan lain-lain sekiranya Pemberi Kuasa tidak mempunyai keupayaan mental untuk menguruskan urusan mereka sendiri. Secara bersama Semua Penerima Kuasa perlu bertindak secara bersama dan bersetuju dengan semua keputusan. Secara bersama dan berasingan Penerima Kuasa boleh membuat keputusan secara bersama atau secara berasingan. Surat Kuasa Berkekalan (LPA) Dokumen undang-undang sah yang membolehkan Pemberi Kuasa melantik secara sukarela satu atau lebih Penerima Kuasa untuk membuat keputusan dan bertindak baginya sekiranya Pemberi Kuasa hilang keupayaan untuk membuat keputusan sendiri. Keupayaan mental Keupayaan mental adalah kemampuan seseorang untuk membuat keputusan tertentu pada masa tertentu. Akta Keupayaan Mental Memberi perlindungan bagi melindungi orang yang kurang keupayaan. Akta ini memberikan kuasa penyeliaan dan penyiasatan kepada Penjaga Awam dan menjadikan penganiayaan terhadap orang yang kurang keupayaan oleh penjaga dan pembuat keputusan mereka satu kesalahan jenayah. Akta ini juga melarang keputusan tertentu dibuat bagi pihak orang yang kurang keupayaan. Pejabat Penjaga Awam (OPG) Pejabat Penjaga Awam mempunyai tanggungjawab yang luas dalam rangka kerja Akta Keupayaan Mental. Ini termasuk menyimpan daftar LPA, menyelia para timbalan dan menyiasat dakwaan-dakwaan tentang penganiayaan. Pejabat Sistem Dalam Talian Penjaga Awam (OPGO) OPGO adalah platform dalam talian yang ringkas, selamat dan mudah digunakan untuk urusan dengan OPG. Urusan yang terdapat di OPGO termasuk memohon LPA dan menyerahkan laporan Timbalan. Lawati OPGO di sini: msf.gov.sg.
UNTUK LPA 31 PANDUAN Skim Timbalan Profesional dan Penerima Kuasa (PDD) Skim PDD menyokong individu yang mempunyai aset sederhana sehingga banyak, dan yang mungkin tidak mempunyai ahli keluarga atau rakan rapat yang boleh dipercayai untuk menjadi wakil pembuat keputusan mereka. Ini dilakukan dengan melantik Timbalan Profesional untuk menjadi Penerima Kuasa mereka melalui LPA, atau sebagai Timbalan melalui perintah Mahkamah. Prinsip-prinsip berkanun Terdapat lima prinsip berkanun di bawah Akta Keupayaan Mental yang mesti dipatuhi oleh setiap orang ketika berurusan dengan orang yang kurang atau mungkin kurang keupayaan mental. Keputusan kurang bijak Ianya merujuk kepada salah satu daripada prinsip-prinsip berkanun. Seseorang yang mempunyai keupayaan mental berhak untuk membuat keputusan kurang bijak pada pandangan orang lain. Tidak bermakna seseorang itu telah hilang keupayaan mentalnya hanya kerana keputusan yang dibuat kurang bijak.
32 PANDUAN UNTUK LPA
PEJABAT PENJAGA AWAM Kementerian Pembangunan Sosial dan Keluarga 20 Lengkok Bahru #04-02, Family@Enabling Village Singapore 159053 Talian hotline: 1800 111 2222 E-mel: enquiry@publicguardian.gov.sg Laman web: msf.gov.sg/opg Edisi November 2022